
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 153 

--- " 23 Φεβρουάριου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση ομάδων ελέγχου στο Επιχειρησιακό Πρό¬ 
γραμμα «Συνεχιζόμενη Κατάρτιση & προώθηση της 
απασχόληση» που χρηματοδοτείται στα πλαίσια 

του Ευρωπαϊκού Κοινωνικού Ταμείου. 1 

Αποδεικτικό ενημερότητας για χρέη και φορολογικές 

υποχρεώσεις προς το Δημόσιο. 2 

Δικαιώματα της Ανώνυμης Εταιρείας ΚΕΝΤΡΙΚΟ ΑΠΟ- 
ΘΕΤΗΡΙΟ ΑΞΙΩΝ στην περίπτωση αντικατάστασης 
φυσικών σωμάτων μετοχών με αποθετήρια έγγραφα. 3 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη Φ.60984/24994/98/4.1.99 
απόφαση Υφυπουργού Εσωτερικών, Δημ. Διοίκη¬ 
σης και Αποκέντρωσης. 4 

Διόρθωση σφάλματος στη Φ.55641 /22529/ 

98/4.1.1999 απόφαση Υφυπουργού Εσωτερικών, 

Δημ. Διοίκησης και Αποκέντρωσης. 5 

Διόρθωση σφάλματος στη Φ.61231/ 23933/24.11.98 α¬ 
πόφαση του Υφυπουργού Εσωτερικών, Δ.Δ. και Α¬ 
ποκέντρωσης . 6 


ΑΠΟΦΑΣΕΙ Σ 

Αοιθ.2/9402/Γ0041 0) 

Σύσταση ομάδων ελέγχου στο Επιχειρησιακό Πρόγραμ¬ 
μα «Συνεχιζόμενη Κατάρτιση & προώθηση της απα¬ 
σχόληση» που χρηματοδοτείται στα πλαίσια του Ευ¬ 
ρωπαϊκού Κοινωνικού Ταμείου. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΚΑΙ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του άρθρου 6 του Ν. 2187/94 «Ειδικό Συντονιστικό 
Όργανο Ελέγχου των προγραμμάτων που χρηματοδο¬ 
τούνται από την Ε.Ε.». 

β) Του Ν. 2081/92 «Ρύθμιση του θεσμού των Επιμελητη¬ 
ρίων κλπ. (Α. 154). 


γ) Του Π.Δ. 393/94 «Συγκρότηση, αρμοδιότητες και κα¬ 
θορισμός της λειτουργίας του Ειδικού Συντονισμού Ορ¬ 
γάνου Ελέγχου των προγραμμάτων που χρηματοδοτού¬ 
νται από την Ε.Ε.» (Α. 219). 
δ) Του Ν. 2592/98 (ΦΕΚ 57 τ. Α/18.3.98). 

2. Την αριθμ. 1107147/1239/4.10.1996 απόφαση ανάθε¬ 
σης αρμοδιοτήτων του Υπουργού Οικονομικών στους Υ¬ 
φυπουργούς Οικονομικών (ΦΕΚ 922τ.Β'). 

3. Την αριθ. 34001/1957/9.10.96 απόφαση Ανάθεσης 
αρμοδιοτήτων τουΥπουργού Εθνικής Οικονομίας στους 
Υφυπουργούς Εθνικής Οικονομίας (ΦΕΚ 937 τ.Β'). 

4. Την αριθμ. 80078/4.10.96 απόφαση ανάθεσης αρμο¬ 
διοτήτων του Υπουργού Εργασίας & Κοινωνικών Ασφαλί¬ 
σεων στους Υφυπουργούς Εργασίας και Κοινωνικών Α¬ 
σφαλίσεων (ΦΕΚ 924 τ.Β'). 

5. Την Κοινή Απόφαση Υπουργών Εθνικής Οικονομίας 
και Οικονομικών αριθμ. 2076149/10990/7.11.97 «Αποζη¬ 
μίωση μελών ομάδων ελέγχων σε προγράμματα που χρη¬ 
ματοδοτούνται από την Ευρωπαϊκή Ένωση και εκτελού- 
νται από Νομικά Πρόσωπα Δημοσίου ή Ιδωτικού Δικαίου, 
Οργανισμούς Τοπικής Αυτοδιοίκησης, Δημόσιες Επιχει¬ 
ρήσεις, Ιδιωτικούς Φορείς και Φυσικά Πρόσωπα (Β. 933). 

6. Το αριθμ. 170102/15.1.99 έγγραφο τουΥπ. Εργασίας 
& Κοιν. Ασφαλίσεων. 

7. Την αριθ. 33η/14.1.99 απόφαση του Ε.Σ.Ο.Ε. (Συνε¬ 
δρίαση της 33ης/14.1.99) για τη διενέργεια ελέγχου στο 
Επιχειρησιακό Πρόγραμμα «Συνεχιζόμενη Κατάρτιση και 
προώθηση της απασχόλησης». 

8. Την ανάγκη ουσιαστικού ελέγχου στο Επιχειρησιακό 
Πρόγραμμα «Συνεχιζόμενη Κατάρτιση και προώθηση της 
απασχόλησης» στα πλαίσια ελέγχου των προγραμμάτων 
που χρηματοδοτούνται από την Ευρ. Ένωση, σύμφωνα με 
τις διατάξεις του Καν. 2064/97 και τη συμμετοχή υπαλλή¬ 
λων του ΥΠΕΠΟΘ σύμφωνα με την παρ. 5 του άρθρου 2 
του Π.Δ. 393/94. 

9. Το γεγονός ότι από τις διατάξεις αυτής της απόφα¬ 
σης προκαλείται δαπάνη η οποία βαρύνει τον ΚΑΕ 515 φο¬ 
ρέα 140 του Υπ. Οικονομικών, αποφασίζουμε: 

1. Συνιστούμε δύο Ελεγκτικές Ομάδες για την διενέρ¬ 
γεια ουσιαστικού ελέγχου στο Επιχειρησιακό Πρόγραμμα 
«Συνεχιζόμενη Κατάρτιση και προώθηση της απασχόλη¬ 
σης» και συγκεκριμένα στο Μετρό 2 του Υποπρογράμμα¬ 
τος III «Κατάρτιση και προώθηση της απασχόλησης ανέρ¬ 
γων και απολυόμενων ατόμων». 









III 

Για την Α’ Ελεγκτική Ομάδα ορίζουμε ως μέλη τους ε¬ 
ξής: 

α. Μαυρίκου Μαρία, Υπάλληλο Τμ. Διαχ. Ελέγχου του 
Γ.Λ.Κ. (Δ. 41). 

β. Σαμολαδόπουλο Βασίλη, Υπάλληλο της Δ/νσης Ε¬ 
λέγχου και Αξιολόγησης του Υπουργείου Εργασίας & Κοι¬ 
νωνικών Ασφαλίσεων. 

γ. Παπαδάτου Αναστασία, Υπάλληλο της Δ/νσης Ελέγ¬ 
χου και Αξιολόγησης του Υπουργείου Εργασίας και Κοι¬ 
νωνικών Ασφαλίσεων. 

δ. Δήμητρα Ρίζου, Υπάλληλο του Υπ. Εθν. Οικονο¬ 
μίας. 

Ο έλεγχος θα διενεργηθεί στους παρακάτω φορείς: 
α. ΙΝΤΕΒΑΜΕΗΙΟΑΝ ΖΩΗΣ Α.Ε. 
β, ΑΛΟΥΜΙΝΙΟΥ ΘΡΑΚΗΣ Α.Ε. 
γ. ΟΡΦΑΝΙΔΗ ΑΦΟΙ ΑΕΒΕ ΓΕΝΙΚΗ ΚΑΛΩΔΙΩΝ 
δ. ΤΡΟΦΙΝΟ - Δ. ΓΊΑΡΙΟΣ & ΣΙΑ Ο.Ε. 
ε. ΟΙΟΒΡΙΙ. ΑΕΒΕ 

Για την Β' Ελεγκτική Ομάδα ορίζουμε ως μέλη τους ε¬ 
ξής: 

α. Καπονικολό Δημήτριο, Υπάλληλο Τμ. Διαχ. Ελέγχου 
του Γ.Λ.Κ. (Δ.41). 

β. Χρυσίνη Κων/νο, Προϊστάμενο Τμήματος, της Δ/νσης 
Ελέγχου και Αξιολόγησης του Υπουργείου Εργασίας & 
Κοινωνικών Ασφαλίσεων. 

γ. Παναγιωτακοπούλου Παναγιώτα, Υπάλληλο της 
Δ/νσης Ελέγχου και Αξιολόγησης του Υπουργείου Εργα¬ 
σίας & Κοινωνικών Ασφαλίσεων, 
δ. Μεσσάρη Μαρία, Υπάλληλο του Υπ. Εθν. Οικονομίας. 
Ο έλεγχος θα διενεργηθεί στους παρακάτω φορείς: 
α. ΙΑΣΩΑ.Ε. 

β. ΓΕΝΙΚΗ ΚΛΙΝΙΚΗ ΕΥΡΩΚΛΙΝΙΚΗ ΑΘΗΝΩΝ 
γ. ΜΑΝ05 ΤΗΑνΕΙ. 3Υ5ΤΕΜ 3.Α. 
δ. ΑΤΛΑΝΤΙΚΑ.Ε. 
ε. ΚΟΝΤΟΠΟΥΛΟΣ Α.Ε. 

1. Έργο των Ελεγκτικών Ομάδων είναι η διενέργεια ε¬ 
λέγχου στο ανωτέρω Επιχειρησιακό Πρόγραμμα και συ¬ 
γκεκριμένα: 

α) η εξασφάλιση επαρκούς διαδρομής ελέγχου, 
β) η διαπίστωση της υλοποίησης των επιμέρους προ¬ 
γραμμάτων που υλοποίησαν οι ανωτέρω φορείς σύμφω¬ 
να με τις Εθνικές και Κοινοτικές διατάξεις, και 
γ) η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών που έγι¬ 
ναν από τους ανωτέρω Φορείς. 

2. Τα παραστατικά στοιχεία και δικαιολογητικά που θα 
τίθενται υπόψη της ομάδας θα ακυρώνονται σύμφωνα με 
τον τρόπο που αναφέρεται στην αριθμ. 7/6.2.96 απόφαση 
του Ε.Σ.Ο.Ε. 

3. Ο έλεγχος θα διεξαχθεί από 8.3.99 μέχρι 12.3.99 στο 
Νομό Αττικής. 

4. Μετά το πέρας του ελέγχου θα συνταχθούν εκθέσεις 
με τα αποτελέσματα ελέγχου και θα υποβληθούν στο 
Ε.Σ.Ο.Ε. για μελέτη και επεξεργασία. 

5. Στα μέλη των Ελεγκτικών Ομάδων θα καταβληθεί η 
προβλεπόμενη από την υπό στοιχείο 5 του προϊμίου από¬ 
φαση, αποζημίωση. 


Η απόφαση αυτή να δημοσιευθεί την Εφημερίδα της 
Κυβερνήσεως. 

Αθήνα, 10 Ιανουάριου 1999 

ΟΙ ΥΦΥΠΟΥΡΓΟΙ 

ΕΘΝΙΚ. ΟΙΚΟΝΟΜΙΑΣ ΟΙΚΟΝΟΜΙΚΩΝ 

X. ΠΑΧΤΑΣ Ν. ΧΡΙΣΤΟΔΟΥΛΑΚΗΣ 

ΕΡΓΑΣΙΑΣ & ΚΟΙΝ. ΑΣΦΑΛΙΣΕΩΝ 

ΧΡ. ΠΡΩΤΟΠΑΠΑΣ 
-Φ- 

Αρίθ, 1013368/6976/0016 (2) 

Αποδεικτικό ενημερότητας για χρέη και φορολογικές υ¬ 
ποχρεώσεις προς το Δημόσιο. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 26 του Ν. 1882/1990 (ΦΕΚ 
43Α ), όπως το άρθρο αυτό τροποποιήθηκε και συμπλη¬ 
ρώθηκε με το άρθρο 9 παράγραφο 3 του Νόμου 
2503/1997 (ΦΕΚ 107 Α') και το άρθρο 25 του Νόμου 
2648/1998 (ΦΕΚ 238 Α'), σύμφωνα με τις οποίες παρέχε¬ 
ται εξουσιοδότηση στον Υπουργό Οικονομικών να επι¬ 
βάλλει με αποφάσεις του κατά των οφειλετών, που δεν έ¬ 
χουν τακτοποιήσει τις, από οποιαδήποτε αιτία, οφειλές 
τους προς το Δημόσιο, τις Κοινότητες, τους Δήμους και 
τις Νομαρχιακές Αυτοδιοίκησης καθώς και κατά των υπο- 
χρέων σε υποβολή δηλώσεων εισοδήματος απόδοσης 
παρακρατούμενου ή επιρριπτόμενου φόρου προς το Δη¬ 
μόσιο, που δεν έχουν υποβληθεί, περιορισμούς και απα¬ 
γορεύσεις, που ανάγονται σπς συναλλαγές τους ή στις 
πράξεις τους. 

2. Τις διατάξεις της παραγράφου 3 του ιδίου ως άνω άρ¬ 
θρου και Νόμου στο οποίο ορίζεται ότι η εκπλήρωση των 
υποχρεώσεων προς το Δημόσιο αποδεικνύεται με το α¬ 
ποδεικτικό ενημερότητας, που εκδίδεται από τον Προϊ¬ 
στάμενο της αρμόδιας Δημόσιας Οικονομικής Υπηρεσίας 
(Δ.Ο.Υ.), εφόσον συντρέχουν οι προϋποθέσεις της παρα¬ 
γράφου αυτής. 

3. Την αριθμ. 1107147/1239/0006Α74.10.96 κοινή από¬ 
φαση του Πρωθυπουργού και του Υπουργού Οικονομι¬ 
κών με την οποία χορηγούνται αρμοδιότητες στους Υφυ¬ 
πουργούς Οικονομικών. 

4. Το γεγονός ότι με την παρούσα απόφαση δεν προκα- 
λείται δαπάνη στον Κρατικό Προϋπολογισμό, αποφασί¬ 
ζουμε: 

Άρθρο 1 

Περιπτώσεις προσκόμισης αποδεικτικού ενημερότητας 

Καθίσταται υποχρεωτική η προσκόμιση αποδεικτικού ε¬ 
νημερότητας στις εξής περιπτώσεις: 

1. Για την είσπραξη χρημάτων ή την εξόφληση τίτλων 
πληρωμής από δημόσιους υπολόγους, δημόσιες οικονο¬ 
μικές υπηρεσίες (Δ.Ο.Υ.), τελωνεία, δήμους, κοινότητες, 
νομικά πρόσωπα δημοσίου δικαίου (Ν.Π.Δ.Δ), δημόσιες, 
δημοτικές και κοινοτικές επιχειρήσεις, επιχειρήσεις δη¬ 
μόσιας ή κοινής ωφέλειας και γενικά επιχειρήσεις ή ορ¬ 
γανισμούς του ευρύτερου δημόσιου τομέα, όπως αυτός 
καθορίζεται από την ισχύουσα κάθε φορά νομοθεσία, κα¬ 
θώς και από αυτούς που ενεργούν πληρωμές με εντολή ή 
εξουσιοδότηση των παραπάνω, εφόσον το ακαθάριστο 
ποσό του τίτλου πληρωμής υπερβαίνει τις τριακόσιες χι¬ 
λιάδες (300.000) δραχμές. 

Στις περιπτώσεις αυτές το αποδεικτικό ενημερότητας 
προσκομίζεται από τον εισπράττοντα με την επιφύλαξη 
των αναφερομένων στην παράγραφο 12 του ιδίου άρ¬ 
θρου της παρούσας. 

2. Για την σύναψη και ανανέωση συμβάσεων δανείων, 
πιστώσεων και χρηματοδοτήσεων γενικά με τις αναγνω¬ 
ρισμένες στην Ελλάδα Τράπεζες και λοιπά πιστωτικά ι¬ 
δρύματα, εφ’ όσον τα ποσά των συμβάσεων αυτών υπερ¬ 
βαίνουν το ένα εκατομμύριο πεντακόσιες χιλιάδες δραχ¬ 
μές (1.500.000). 

Η ίδια υποχρέωση υφίσταται και για την απόδοση πο¬ 
σών σε εκτέλεση των συμβάσεων αυτών, εφ’ όσον το πο¬ 
σό που αποδίδεται υπερβαίνει το παραπάνω όριο. 

3. Για τον εκτελωνισμό εισαγομένων ή επανεισαγομέ- 
νων εμπορευμάτων, εφόσον η τιμολογιακή τους αξία υ¬ 
περβαίνει τις τετρακόσιες χιλιάδες (400.000) δραχμές. 

Ως τιμολογιακή αξία νοείται η συνολική αξία του τιμο¬ 
λογίου και όχι η τυχόν κατατμηθείσα αξία αυτού για τον 
τελωνισμό μέρους του εμπορεύματος. Για τα εκχωρού¬ 
μενα εμπορεύματα απαιτείται τόσο από τον εκχωρητή ό¬ 
σο και από τον εκδοχέα. 

4. Για τη μεταβίβαση ακινήτων λόγω αγοραπωλησίας 
τόσο από τον πωλητή, όσο και από τον αγοραστή, καθώς 
και για τη μεταβίβαση λόγω γονικής παροχής ή δωρεάς α¬ 
πό τον παρέχοντα τη γονική παροχή ή δωρεά. 

5. Για τη σύσταση εμπραγμάτων δικαιωμάτων επί ακινή¬ 
των από τον παρέχοντα το εμπράγματο δικαίωμα. 

6. Για την αγορά καινούργιου αυτοκινήτου οποιοσδή¬ 
ποτε κατηγορίας, ή μοτοσυκλέττας από τον αγοραστή. 

7. Για τη μεταβίβαση μεταχειρισμένων αυτοκινήτων και 
μοτοσυκλεττών τόσο από τον πωλητή όσο και από τον α¬ 
γοραστή. 

8. Για την αγορά μη επαγγελματικών μηχανοκίνητων θα¬ 
λάσσιων σκαφών μήκους άνω των πέντε (5) μέτρων ιστιο¬ 
φόρων σκαφών, αεροσκαφών, ελικοπτέρων και ανεμο¬ 
πτέρων τόσο από τον πωλητή, όσο και από τον αγοραστή. 

9. Για τη συμμετοχή σε μειοδοτικό διαγωνισμό ή δημο¬ 
πρασία που διενεργείται από το δημόσιο, δήμους, κοινό¬ 
τητες, Ν.Π.Δ.Δ., δημόσιες, δημοτικές και κοινοτικές επι¬ 
χειρήσεις, επιχειρήσεις και οργανισμούς δημόσιας και 
κοινής ωφέλειας και γενικά επιχειρήσεις του ευρύτερου 
δημόσιου τομέα. 

10. Για την έκδοση άδειας οικοδομής από εκείνον που 
ζητά την έκδοσή της. 

11. Για τη συ μμετοχή ως μέλους σε κοινοπραξία ή ως ε¬ 
ταίρου σε Ομόρρυθμη, Ετερρόρυθμη ή Περιωρισμένης 
Ευθύνης Εταιρεία. 

12. Για την καταβολή των συμβατικώς εκχωρημένων 
χρηματικών απαιτήσεων κατά των φορέων της παραγρά¬ 
φου 1 του άρθρου 1 της παρούσας, τόσο από τον εκχω¬ 
ρητή ή ενεχυράσαντα όσο και απ’ τον εκδοχέα ή ενεχυ- 
ρούχο δανειστή. 

Στην περίπτωση αυτή η έκδοση αποδεικτικό ενημερό¬ 
τητας του εκχωρητή ή ενεχυράσαντα μπορεί να ζητηθεί κι 
απ’ τον εκδοχέα ή ενεχυρούχο δανειστή στους οποίους 
χορηγείται, εφόσον συντρέχουν οι νόμιμες προϋποθέ¬ 
σεις. 

Όταν δεν συντρέχουν οι προϋποθέσεις χορήγησης αυ¬ 
τού τα προς είσπραξη χρήματα αποδίδονται στο Δημόσιο 
μέχρι του ύψους της ληξιπρόθεσμης οφειλής, κατά το 
χρόνο της απόδοσης αυτών. 

13. Για τη μεταφορά συναλλάγματος, το ισότιμο του ο¬ 
ποίου υπερβαίνει τα δέκα χιλιάδες (10.000) ΕΌΡΟ εξαι- 


ρουμένης της μεταφοράς που αφορά εμπορικές συναλ¬ 
λαγές με χώρες τις Ευρωπαϊκής Ένωσης. 

Άρθρο 2 

Υπηρεσίες και πρόσωπα στα οποία προσκομίζεται 
το αποδεικτικό ενημερότητας 

Το αποδεικτικό ενημερότητας για τα χρέη προς το Δη¬ 
μόσιο προσκομίζεται, με βάση τα αναφερόμενα στο 
προηγούμενο άρθρο. 

1. Στην περίπτωση 1, στους διενεργούντες την πληρω¬ 
μή ή την εξόφληση του τίτλου, κατά την πληρωμή ή την ε¬ 
ξόφληση αυτού. 

2. Στην περίπτωση 2, στην Τράπεζα ή Πιστωτικό Ίδρυ¬ 
μα, κατά τη σύναψη ή ανανέωση της σύμβασης και κατά 
την εκτέλεση αυτής. 

3. Στην περίπτωση 3, στο αρμόδιο τελωνείο, κατά την έ¬ 
ναρξη του εκτελωνισμού. 

4. Στις περιπτώσεις 4 και 5, στο συμβολαιογράφο που 
συντάσσει τη σχετική πράξη, ο οποίος υποχρεούται να 
μνημονεύει στο κείμενο της πράξης τη Δ.Ο.Υ. που έχει εκ- 
δώσει το αποδεικτικό, τον αριθμό και την ημερομηνία αυ¬ 
τού. 

5. Στις περιπτώσεις 6 και 7, στην υπηρεσία που είναι αρ¬ 
μόδια να βεβαιώσει την καταβολή των σχετικών οικονομι¬ 
κών επιβαρύνσεων για τη μεταβίβαση. 

6. Στην περίπτωση 8, στην αρχή που είναι αρμόδια για 
την έκδοση τηςάδε ας. 

7. Στην περίπτωση 9, στον διενεργούντα το μειοδοτικό 
διαγωνισμό ή τη δημοπρασία, με την υποβολή των προ¬ 
σφορών. 

8. Στην περίπτωση 10, στην Αρχή, που εκδίδει την όιδεια, 
με την υποβολή των δικαιολογητικών. 

9. Στην περίπτωση 11, στη Δ.Ο.Υ. που είναι αρμόδια για 
την παραλαβή του, κατά περίπτωση, συστατικού ή τρο- 
ποποιητικού εγγράφου, προκειμένου να εφαρμοστούν οι 
διατάξεις του φόρου συγκέντρωσης κεφαλαίων. 

10. Στην περίπτωση 12, στον διενεργούντα την πληρω¬ 
μή. 

11. Στην περίπτωση 13, στην Τράπεζα μεσω της οποίας 
θα διενεργηθεί η συναλλαγή με το Εξωτερικό μαζί με τα 
λοιπά δικαιολογητικά που συνοδεύουν τη δήλωση - αίτη¬ 
ση του ενδιαφερομένου. 

Άρθρο 3 

Απαλλαγές - Εξαιρέσεις 

Από την υποχρέωση προσκόμισης αποδεικτικού ενημε¬ 
ρότητας απαλλάσσονται: 

1. Οι δικαιούχοι αμοιβών γενικά από παροχή εξαρτημέ¬ 
νης εργασίας, συντάξεων, διατροφής, εξόδων νοσηλείας 
και κηδείας, εφ’ όσον η πληρωμή γίνεται απευθείας στον 
δικαιούχο μισθωτό ή συνταξιούχο ή στην οικογένειά του 

ή σε πρόσωπο νόμιμα εξουσιοδοτημένο. 

2. Οι Δήμοι, οι Κοινότητες, οι Νομαρχιακές Αυτοδιοική¬ 
σεις, τα λοιπά Ν.Π.Δ.Δ., τα Ιδρύματα που συνιστώνται 
σύμφωνα με τον Α.Ν. 2039/1939, οι αναγνωρισμένες στην 
Ελλάδα Τράπεζες, η Δημόσια Επιχείρηση Ηλεκτρισμού, ο 
Οργανισμός Τηλεπικοινωνιών Ελλάδος και ο Οργανισμός 
Σιδηροδρόμων Ελλάδος. 

3. Οι αγρότες για την είσπραξη αποζημιώσεων, λόγω 
καταστροφής της εσοδείας τους ή επιδοτήσεων μέχρι 
του ποσού των πεντακοσίων χιλιάδων (500.000) δραχ¬ 
μών. 

4. Ο σύνδικος της πτώχευσης φυσικού ή νομικού προ- 

σώπου για πράξεις ή συναλλαγές, που αφορούν στην 
πτωχευτική περιουσία, ο εκκαθαριστής επιχείρησης για 
τις πράξεις της εκκαθάρισης καθώς και ο εκκαθαριστής 
κληρονομιάς για πράξεις ή συναλλαγές που αφορούν 
στην κληρονομιά. 

5. Οι δικαιούχοι δανείου από ασφαλιστικούς οργανι¬ 
σμούς τόσο κατά τη σύναψη όσο και κατά την εκτέλεση 
της σύμβασης. 

6. Οι εισαγωγείς ή οι αποταμιευτές ειδών εφοδιασμού 
πλοίων, απαραιτήτων για την κίνηση ή την επισκευή τους, 
καθώς και τα πρόσωπα που διενεργούν πράξεις εφοδια¬ 
σμού πλοίων, είτε πλόων εξωτερικού ή μικτόπλοων για κά¬ 
θε είδους εφοδίου είτε πλόων εσωτερικού για εφόδια α¬ 
παραίτητα για την κίνηση ή την επισκευή των εφοδιαζο- 
μένων πλοίων. 

7. Τα φυσικά ή νομικά πρόσωπα, που έχουν την έδρα 
τους στην αλλοδαπή για τον εκτελωνισμό ποντοπόρων 
πλοίων. 

8. Οι ομογενείς που μετοικούν στην Ελλάδα για τον ε- 
κτελωνισμό της οικοσκευής τους και την είσπραξη κάθε 
είδους επιδομάτων περίθαλψης και στέγασης αυτών, κα¬ 
θώς και οι μόνιμοι κάτοικοι εξωτερικού για τον εκτελωνι- 
σμό εμπορευμάτων κατά την άφιξή τους στην Ελλάδα. 

9. Οι αλλοδαπές επιχειρήσεις, φυσικά ή νομικά πρόσω¬ 
πα, που δεν έχουν μόνιμη εγκατάσταση στην Ελλάδα, κα¬ 
τά τις διατάξεις περί φορολογίας εισοδήματος. 

10. Οι μόνιμοι κάτοικοι εξωτερικού, είτε αλλοδαποί, είτε 
ομογενείς, που έχουν γεννηθεί στο εξωτερικό και διατη¬ 
ρούν την Ελληνική υπηκοότητα, εφόσον δεν αποκτούν ει¬ 
σόδημα στην Ελλάδα. 

11.0 Αυτόνομος Σταφιδικός Οργανισμός, στις περι¬ 
πτώσεις που ενεργεί ως εντολοδόχος του Δημοσίου. 

12. Οι δικαιούχοι ασφαλιστικών αποζημιώσεων και απο¬ 
ζημιώσεων από αδικοπραξία, που επιδικάζονται με δικα¬ 
στική απόφαση. 

13. Οι δικαιούχοι αμοιβών με πάγια αντιμισθία. 

14. Οι δικαιούχοι στεγαστικών δανείων για την παροχή 
υποθήκης προς εξασφάλιση των δανείων αυτών. 

15. Οι συμβαλλόμενοι κατά την κατάρτιση των πράξεων 
πληρώσεως ή ματαιώσεως αιρέσεων ή προθεσμιών. 

Άρθρο 4 

Προϋποθέσεις για τη χορήγηση 
αποδεικτικού ενημερότητας 

Για τη χορήγηση αποδεικτικού ενημερότητας λαμβάνο- 
νται υπόψη από την αρμόδια, για τη χορήγηση του, 
Δ.Ο.Υ.: 

1. Οι παρακάτω βεβαιωμένες και ληξιπρόθεσμες οφει¬ 
λές: 

α. Σε φυσικό πρόσωπο, τόσο οι ατομικές οφειλές του, ό¬ 
σο και τυχόν άλλες οφειλές, που δεν έχουν βεβαιωθεί στο 
όνομά του, αλλά έχει προσωπική ευθύνη για την καταβο¬ 
λή τους, σύμφωνα με τις ισχύουσες διατάξεις. 

β. Σε έγγαμη γυναίκα, τόσο οι ανωτέρω οφειλές, όσο και 
οι οφειλές της, που είναι βεβαιωμένες στο όνομα του συ¬ 
ζύγου της, αλλά σύμφωνα με τις ισχύουσες διατάξεις, ευ- 
θύνεται η ίδια για την καταβολή τους. 

γ. Σε Νομικό πρόσωπο ή Ένωση προσώπων οι οφειλές 
αυτών όσο και οι οφειλές που έχουν βεβαιωθεί σε βάρος 
άλλων προσώπων για τις οποίες έχουν ευθύνη για την κα¬ 
ταβολή τους, σύμφωνα με τις ισχύουσες φορολογικές και 
άλλες διατάξεις. 


2. Η υποβολή από το φυσικό ή το νομικό πρόσωπο κάθε 
μορφής των παρακάτω δηλώσεων για τις οποίες είναι υ¬ 
πόχρεοι και έχει λήξει η προθεσμία υποβολής τους μέχρι 
την ημερομηνία έκδοσης του αποδεικτικού ενημερότη¬ 
τας. 

α. Της τελευταίας εκκαθαριστικής δήλωσης και των πε¬ 
ριοδικών δηλώσεων απόδοσης Φόρου Προστιθέμενης Α¬ 
ξίας (Φ.Π.Α.). 

β. Της τελευταίας οριστικής δήλωσης και των προσωρι¬ 
νών δηλώσεων απόδοσης Φόρου Μισθωτών Υπηρεσιών 
(Φ.Μ.Υ.). 

γ. Της τελευταίας δήλωσης φορολογίας εισοδήματος. 

Για τη διαπίστωση υποβολής ή μη των παραπάνω δηλώ¬ 
σεων ζητείται επίδειξη στοιχείων, από τον αιτούντα το α¬ 
ποδεικτικό, από τα οποία στοιχεία να προκύπτει η υποβο¬ 
λή των δηλώσεων αυτών. 

Όπου αυτό δεν είναι δυνατόν η διαπίστωση αυτή θα γί¬ 
νεται απότηΔ.Ο.Υ. 

Η ανωτέρω διαδικασία ισχύει μέχρι την ολοκλήρωση 
της εφαρμογής του ΤΑΧΙ3 οπότε η έρευνα υποβολής των 
δηλώσεων αυτών θα γίνεται μηχανογραφικά. 

3. Επίσης για τη χορήγηση αποδεικτικού ενημερότητας 
λαμβάνονται υπόψη και οι οφειλές προς κοινότητες, δή¬ 
μους και Νομαρχιακές Αυτοδιοικήσεις, άνω του ποσού 
που ορίζεται κάθε φορά με τις κοινές αποφάσεις των Υ¬ 
πουργών Εσωτερικών, Δημόσιας Διοίκησης και Αποκέ¬ 
ντρωσης και Οικονομικών, που εκδίδονται κατ’ εφαρμογή 
του άρθρου 9 παρ. 3 Ν.2503/97 (Α' 107). 

Άρθρο 5 

Αρμόδια Δ.Ο.Υ. για την έκδοση του 
αποδεικτικού ενημερότητας 

1. Αρμόδια Δ.Ο.Υ. για την έκδοση και τη χορήγηση του 
αποδεικτικού ενημερότητας είναι κατά περίπτωση: 

α. Σε φυσικό ή νομικό πρόσωπο, η Δ.Ο.Υ. που είναι αρ¬ 
μόδια για τη φορολογία εισοδήματος. 

β. Σε κατοίκους εξωτερικού Έλληνες και αλλοδαπούς η 
Δ.Ο.Υ. κατοίκων Εξωτερικού. 

2. Εάν το αποδεικτικό ενημερότητας πρέπει να κατατε¬ 
θεί σε Δ.Ο.Υ. που είναι αρμόδια και για την έκδοσή του η 
ενημερότητα αποδεικνύεται με πράξη του προϊσταμένου 
της Δ.Ο.Υ. στο σώμα του τίτλου πληρωμής ή του οικείου 
παραστατικού της συναλλαγής. 

3. Στις περιπτώσεις που έχει κατατεθεί αποδεικτικό ε¬ 
νημερότητας σε αναφερόμενη στο άρθρο 2 της παρού¬ 
σας υπηρεσία ή πρόσωπο και κατά τη διάρκεια ισχύος αυ¬ 
τού, διενεργούνται και άλλες πράξεις της ίδιας αιτίας για 
την οποία εκδόθηκε το αποδεικτικό, παρέχεται ευχέρεια 
διενέργειας των πράξεων αυτών χωρίς την προσάρτηση 
άλλου αποδεικτικού ενημερότητας, με την υποχρέωση ό¬ 
μως τήρησης του όρου παρακράτησης ποσού, που τυχόν 
αναγράφεται σ’ αυτό, στις πράξεις δε αυτές αναγράφεται 
ο αριθμός και η ημερομηνία έκδοσης του αποδεικτικού, η 
Δ.Ο.Υ. που το έχει εκδώσει, καθώς και τα στοιχεία του πα¬ 
ραστατικού, στα οποία έχει επισυναφθεί το αποδεικτικό. 

4. Στην περίπτωση που ζητείται χορήγηση αποδεικτικού 
ενημερότητας από Δ.Ο.Υ. άλλη απ’ αυτήν της φορολο¬ 
γίας του αιτούντος και απαιτείται άμεση πληροφόρηση η 
οποία παρέχεται με την αποστολή τηλεομοιοτυπίας (ΡΑΧ) 
μεταξύ των δύο Δ.Ο.Υ. και χρησιμοποιείται υπεραστικός 
αριθμός κλήσης θα καταβάλλεται από τον αιτούντα ποσο 
χιλίων (1.000) δρχ. για κάλυψη της δαπάνης της τηλεο¬ 
μοιοτυπίας. 

Το ίδιο ως άνω, ποσό καταβάλλεται από τον αιτούντα 
και στην περίπτωση που υπάρχει έγγραφη δέσμευση από 
Δ.Ο.Υ. άλλη της φορολογίας του, ή Τελωνείο, να μη του 
χορηγείται αποδεικτικό ενημερότητας, λόγω ύπαρξης 
ληξιπροθέσμων οφειλών του στις υπηρεσίες αυτές και ε¬ 
φόσον για την αποστολή τηλεομοιοτυπίας προς πληρο¬ 
φόρηση για την τακτοποίηση ή μη των ληξιπροθέσμων 
χρεών του, χρησιμοποιείται υπεραστικός αριθμός κλή¬ 
σης. 

Σε όσες περιπτώσεις δεν είναι δυνατή η έκδοση απο¬ 
δεικτικού από άλλη Δ.Ο.Υ λόγω δέσμευσης του μηχανο¬ 
γραφικού συστήματος η παραπάνω διαδικασία δεν εφαρ¬ 
μόζεται. 

Το παραπάνω ποσό θα καταβάλλεται ή με την αγορά ι¬ 
σόποσου παράβολου ή με την έκδοση διπλοτύπου εί¬ 
σπραξης τύπου Α'. υπό κωδικό αριθμό εσόδων Προϋπο¬ 
λογισμού 3741, το οποίο θα επισυνάπτεται στην αίτηση 
του αιτούντα. 

Άρθρο 6 

Χρόνος ισχύος του αποδεικτικού ενημερότητας 

1. Η ισχύς του αποδεικτικού ενημερότητας είναι μηνιαία 
με εξαίρεση τις παρακάτω περιπτώσεις: 

α) Μέχρι την τελευταία ημέρα, κάθε ημερολογιακού ε¬ 
ξαμήνου για τα φυσικά πρόσωπα επιτηδευματίες και για 
τα νομικά πρόσωπα κάθε μορφής εφόσον κατά την ημέρα 
που εκδίδεται το ΑΦΕ δεν έχουν βεβαιωμένες, κατά 
Κ.Ε.Δ.Ε. οφειλές. 

β) Μέχρι την τελευταία ημέρα κάθε ημερολογιακού έ¬ 
τους για τα φυσικά πρόσωπα μη επιτηδευματίες εφόσον 
κατά την ημέρα που εκδίδεται το ΑΦΕ δεν έχουν βεβαιω¬ 
μένες κατά Κ.Ε.Δ.Ε. οφειλές. 

2. Ακόμη και στην περίπτωση που υφίσταται ληξιπρόθε- 
σμη οφειλή αλλά συντρέχουν οι προϋποθέσεις χορήγη¬ 
σης αποδεικτικού ενημερότητας ο Προϊστάμενος της 
Δ.Ο.Υ. μπορεί να αρνηθεί τη χορήγηση αυτού για μεταβί¬ 
βαση ακινήτων από επαχθή ή μη αιτία, εφόσον η ληξιπρό- 
θεσμη οφειλή δεν είναι διασφαλισμένη, με αιτιολογημένη 
απόφασή του, που διατυπώνεται επί του σώματος της αι- 
τήσεως, που υποβάλλεται για το σκοπό αυτό. 

Επίσης με την ίδια διαδικασία μπορεί να περιορίσει την 
ετήσια ή εξάμηνη ισχύ του αποδεικτικού φορολογικής ε¬ 
νημερότητας σε μηνιαία εφόσον επίκειται βεβαίωση πο¬ 
σού οφειλής από νόμιμο τίτλο είσπραξης που έχει ήδη πα- 
ραληφθεί ή έχει συνταχθεί από τη Δ.Ο.Υ. 

3. Η ισχύς του αποδεικτικού μηνιαίας διάρκειας αρχίζει 
από την ημερομηνία έκδοσής του και λήγει την αντίστοι¬ 
χη ημερομηνία του πρώτου, από την έκδοση του μήνα. 

Σε περίπτωση που η ημερομηνία λήξης του αποδεικτικού 
συμπίπτει με αργία ή με μη εργάσιμη για τις δημόσιες υπη¬ 
ρεσίες ημέρα, η ισχύς του εκπνέει την τελευταία εργάσιμη 
ημέρα, πριν από την αργία ή τη μη εργάσιμη ημέρα. 

Εάν το αποδεικτικό εκδίδεται σε ημερομηνία που δεν υ¬ 
πάρχει αντίστοιχη στο μήνα λήξης, η ισχύς του λήγει την 
τελευταία εργάσιμη ημέρα του μήνα αυτού. 

4. Ειδικά για τις περιπτώσεις α' και β' η ισχύς του απο¬ 
δεικτικού αρχίζει από την ημερομηνία έκδοσής του και λή¬ 
γει την τελευταία εργάσιμη για τις δημόσιες υπηρεσίες η¬ 
μέρα, των μηνών ΙΟΥΝΙΟΥ ή ΔΕΚΕΜΒΡΙΟΥ για την α' πε¬ 
ρίπτωση και ΔΕΚΕΜΒΡΙΟΥ για τη β'. 

Στις περιπτώσεις αυτές δεν αναγράφεται η αιτία για την 
οποία ζητείται το αποδεικτικό ενημερότητας, αλλά χορη¬ 
γείται για κάθε νόμιμη χρήση και προσκομίζεται για τη διε¬ 


νέργεια οποιοσδήποτε πράξης ή συναλλαγής που ορίζε¬ 
ται στο άρθρο 1 της παρούσας. 

Άρθρο 7 

Παροχή πληροφοριών από Τελωνεία και Δ.Ο.Υ. 

1. Τα τελωνεία υποχρεούνται να εημερώνουν, με έγ¬ 
γραφό τους, τις αρμόδιες Δ.Ο.Υ. Φορολογίας εισοδήμα¬ 
τος των οφειλετών τους, για την ύπαρξη σ’ αυτά βεβαιω¬ 
μένων και ληξιπρόθεσμων οφειλών, ώστε να λαμβάνονται 
υπόψη κατά τη χορήγηση του αποδεικτικού ενημερότη¬ 
τας. 

2. Οι Δ.Ο.Υ., στις οποίες βεβαιώνονται οφειλές, για την 
καταβολή των οποίων ευθύνονται με την ατομική τους πε¬ 
ριουσία και άλλα συνυπόχρεα πρόσωπα, όπως οι οφειλές 
κοινοπραξιών, ομορρύθμων και ετερορρύθμων Εταιρει¬ 
ών κλπ., υποχρεούνται να ενημερώνουν με έγγραφό τους 
τη Δ.Ο.Υ. φορολογίας εισοδήματος των συνυποχρέων 
προσώπων. 

3. Οι Δ.Ο.Υ., στις οποίες υπάρχουν βεβαιωμένες οφει¬ 
λές Ανωνύμων Εταιρειών, Εταιρειών Περιωρισμένης Ευ¬ 
θύνης και λοιπών Νομικών Προσώπων του άρθρου 101 
του Ν. 2238/94 (ΦΕΚ151 τ. Α'), υποχρεούνται με έγγραφό 
τους να ενημερώνουν τις Δ.Ο.Υ. φορολογίας εισοδήμα¬ 
τος των εκπροσώπων των εταιρειών αυτών, στην περί¬ 
πτωση που υπάρχει ευθύνη με την ατομική τους περιου¬ 
σία για την καταβολή ορισμένων οφειλών των Νομικών 
αυτών Προσώπων, σύμφωνα με το άρθρο 115 του ιδίου 
Νόμου, όπως ισχύει και τις λοιπές σχετικές διατάξεις. 

4. Όπου υπάρχει δυνατότητα μηχανογραφικής επικοι¬ 
νωνίας μεταξύ των Δ.Ο.Υ. ή μεταξύ των Δ.Ο.Υ. και Τελω¬ 
νείων η παραπάνω ενημέρωση γίνεται μηχανογραφικά. Α¬ 
παραίτητο στοιχείο για την ενημέρωση αυτή, είτε γίνεται 
έγγραφα, είτε μηχανογραφικά, αποτελεί μεταξύ των άλ¬ 
λων και ο αριθμός φορολογικού μητρώου του υποχρέου 
ή συνυποχρέου οφειλέτη. 

Άρθρο 8 

Χορήγηση αποδεικτικού ενημερότητας 
για είσπραξη με παρακράτηση μέρους της 
απαίτησης του δικαιούχου 

1. Όταν ζητείται αποδεικτικό ενημερότητας για την εί¬ 
σπραξη χρημάτων, πέραν της προϋπόθεσης ενημερότη¬ 
τας του οφειλέτη σε διευκόλυνση τμηματικής καταβολής, 
μπορεί να τεθεί και ο όρος παρακράτησης μέρους της ει- 
σπραττόμενης απαίτησης, ο οποίος θα αναγράφεται επί 
του αποδεικτικού. 

Το ίδιο ισχύει και για την μεταβίβαση ακινήτων, όταν το 
αποδεικτικό ζητείται από τον πωλητή. Στην περίπτωση 
αυτή το ποσόν του τιμήματος που παρακρατείται αποδί¬ 
δεται από το συμβολαιογράφο στη Δημόσια Οικονομική 
Υπηρεσία (Δ.Ο.Υ.) το αργότερο μέσα σε τρεις εργάσιμες 
ημέρες από τη σύνταξη του Συμβολαίου. 

2. Όταν το αποδεικτικό ενημερότητας πρόκειται να χο¬ 
ρηγηθεί ύστερα από την παροχή διευκόλυνσης τμηματι¬ 
κής καταβολής από τα κατά νόμο αρμόδια όργανα, στη 
σχετική αίτηση θα δηλώνεται η υπηρεσία στην οποία θα 
χρησιμοποιηθεί το αποδεικτικό, το ποσό που υπολογίζε¬ 
ται από τον ενδιαφερόμενο ότι θα εισπραχθεί, καθώς και 
αν το ποσό αυτό έχει εκχωρηθεί. 

Στην περίπτωση που, κατά τη διάρκεια της διευκόλυν¬ 
σης, στην οποία ο οφειλέτης είναι συνεπής, ζητηθεί απο¬ 
δεικτικό για είσπραξη χρημάτων, αυτό θα χορηγηείται α¬ 
πό τον Προϊστάμενο της Δ.Ο.Υ. με υποχρεωτική παρα- 

κράτηση ποσοστού της απαίτησης που θα εισπραχθεί, το 
οποίο ορίζεται κατά την κρίση του, εκτός αν στην απόφα¬ 
ση του αρμοδίου οργάνου αναφέρεται ποσοστό παρα¬ 
κράτησης, οπότε ορίζεται το ίδιο. 

Το παρακρατούμενο ποσό λαμβάνεται υπόψη για την 
κάλυψη δόσης ή δόσεων για τη συμμόρφωσή του στη δι¬ 
ευκόλυνση, εφόσον δεν πιστώνεται σε άλλες οφειλές, 
που δεν είχαν υπαχθεί στη διευκόλυνση ή δημιουργήθη- 
καν κατά το χρονικό διάστημα, που ίσχυε η διευκόλυνση. 

3. Τα αποδεικτικά ενημερότητας που εκδίδονται με τον 
όρο της παρακράτησης καταχωρούνται από τη Δ.Ο.Υ. σε 
ειδικό βιβλίο, για να ελέγχεται η απόδοση του παρακρα- 
τούμενου ποσού. 

Άρθρο 9 

Διαδικασία χορήγησης του αποδεικτικού 
ενημερότητας και περιεχόμενο αυτού 

1. Το αποδεικτικό ενημερότητας χορηγείται ατελώς ύ¬ 
στερα από αίτηση του ενδιαφερομένου προς την αρμόδια 
Δ.Ο.Υ. 

Η αίτηση αυτή περιέχει: 

α) Για φυσικό πρόσωπο: ονοματεπώνυμο, πατρώνυμο, 
διεύθυνση επαγγέλματος και κατοικίας, αριθμό αστυνο¬ 
μικής ταυτότητας ή διαβατηρίου προκειμένου για αλλο¬ 
δαπούς και Αριθμό Φορολογικού Μητρώου. 

Με την αίτηση δηλώνεται από τον ενδιαφερόμενο εάν 
είναι ή όχι μέλος ομόρρυθμης Εταιρείας, Κοινοπραξίας ή 
ομόρρυθμο μέλος ετερρόρυθμης Εταιρείας, αν υποβάλ¬ 
λει ή όχι δηλώσεις, αν οφείλει ή όχι σε άλλη Δ.Ο.Υ. ή Τε¬ 
λωνείο και ο σκοπός για τον οποίο ζητείται η έκδοση του 
αποδεικτικού. 

β) Γ ια νομικό πρόσωπο, επωνυμία, διεύθυνση και Αριθ¬ 
μός Φορολογικού Μητρώου. 

Με την αίτηση δηλώνεται αν το νομικό πρόσωπο είναι 
μέλος σε Ομόρρυθμη Εταιρεία ή Κοινοπραξία, αν υπο¬ 
βάλλει ή όχι δηλώσεις, αν οφείλει ή όχι σε άλλη Δ.Ο.Υ. ή 
Τελωνείο και ο σκοπός για τον οποίο ζητείται η έκδοση 
του αποδεικτικού. 

2. Το αποδεικτικό ενημερότητας για χρέη και φορολο¬ 
γικές υποχρεώεις αποτελεί Δημόσιο έγγραφο, φέρει τον 
τίτλο «Αποδεικτικό ενημερότητας» με στοιχεία υποχρεω¬ 
τικά τον τίτλο της Δ.Ο.Υ. που το εκδίδει το ονοματεπώνυ¬ 
μο του φυσικού προσώπου ή την επωνυμία του νομικού 
προσώπου, για το οποίο εκδίδεται, τη διεύθυνση αυτών, 
τον αριθμό δελτίου ταυτότητος, τον αριθμό φορολογικού 
μητρώου, την ημερομηνία έκδοσης του αποδεικτικού ο¬ 
λογράφως, το σκοπό για τον οποίο αυτό εκδίδεται καθώς 
και την ημερομηνία έκδοσης και διάρκεια ισχύος του ολο¬ 
γράφως. 

Το αποδεικτικό ενημερότητας υπογράφεται από τον 
Προϊστάμενο της Δ.Ο.Υ. 

3. Τα έντυπα του αποδεικτικού φέρουν ενιαία και συνε¬ 
χή μηχανική αρίθμηση για όλες τις Δ.Ο.Υ. της χώρας. 

Ο Προϊστάμενος της Δ.Ο.Υ., με την παραλαβή των ε¬ 
ντύπων του αποδεικτικού ενημερότητας, υποχρεούται να 
ελέγξει το σωστό αριθμό των φύλλων και την αρίθμησή 
τους και ύστερα να τα καταχωρεί στο ίδιο βιβλίο που κα¬ 
ταχωρεί και τα λοιπά διαχειριστικά βιβλία. 

Αν κατά τον έλεγχο προκύψει διαφορά, θα συντάσσεται 
σχετική πράξη η οποία θα γίνεται στο πρώτο φύλλο, όπου 
εντοπίστηκε η διαφορά. Η πράξη αυτή θα σημειώνεται και 
στο βιβλίο καταχώρησης των διαχειριστικών βιβλίων. 

Οι Προϊστάμενοι Εσόδων υποχρεούνται με την έναρξη 


της συναλλαγής να χρεώνουν στους αρμόδιους υπαλλή¬ 
λους τα αποδεικπκά ενημερότητας και να ελέγχουντην α¬ 
ρίθμηση, τόσο μετά το πέρας της συναλλαγής, όσο και 
την επομένη. 

Τα αποδεικτικά ενημερότητας, οποιουδήποτε τύπου 
φυλάσσονται με ευθύνη του προϊσταμένου του Τμήματος 
εσόδων. 

4. Το πρώτο αντίγραφο από το αποδεικτικό που εκδίδε- 
ται επισυνάπτεται στην αίτηση και αρχειοθετείται ως στέ¬ 
λεχος. 

Σε περίπτωση που ζητείται η έκδοση αποδεικτικού σε 
πολλά αντίγραφα παρέχεται δυνατότητα έκδοσης φωτο¬ 
αντιγράφων από το πρωτότυπο του αποδεικτικού, πριν α¬ 
πό την υπογραφή του και όχι μεταγενέστερα, τα οποία ε¬ 
πίσης υπογράφονται από τον προϊστάμενο της Δ.Ο.Υ. 
ταυτόχρονα με το πρωτότυπο. 

5. Θεώρηση από οποιονδήποτε φωτοαντιγράφων ή α¬ 
ντιγράφων αποδεικτικού ενημερότητας χρεών προς το 
Δημόσιο μετά την έκδοσή τους δεν είναι επιτρεπτή. Εξαι¬ 
ρούνται τα φωτοαντίγραφα των αποδεικτικών ενημερό¬ 
τητας εξάμηνης ή ετήσιας ισχύοο, τα οποία θεωρούνται, 
ατελώς, από την Αρχή, που πρέπε ι να προσκομιστεί το α¬ 
ποδεικτικό ενημερότητας, με την επίδειξη του πρωτοτύ¬ 
που κατά τη διάρκεια ισχύος του. Τα θεωρημένα αυτά φω¬ 
τοαντίγραφα κατατίθενται αντί “ου πρωτοτύπου και η 
διάρκεια ισχύος αυτών είναι αυτή, που αναγράφεται επί 
του πρωτοτύπου. 

Επίσης, επιτρέπεται η ατελής θεώρηση από τα Τελω¬ 
νεία φωτοαντιγράφων αποδεικτικών ενημερότητας με 
την κατάθεση από τον ενδιαφερόμενο του χορηγηθέντος 
από τη Δ.Ο.Υ. αποδεικτικού για εκτελωνισμό εμπορευμά¬ 
των. Στα Τελωνεία που έχουν μηχανογραφημένες διαδι¬ 
κασίες επιτρέπεται να παρακολουθούν μηχανογραφικά, 
την ενημερότητα των συναλλασσομένων με τις υπηρε¬ 
σίες αυτές, για εκτελωνισμό εμπορευμάτων. 

6. Σε περίπτωση που, κατά την έκδοση του αποδεικτι¬ 
κού ενημερότητας γίνει κάποιο λάθος, δεν επιτρέπεται η 
διόρθωσή του, αλλά αυτό ακυρώνεται με πράξη του προϊ¬ 
σταμένου της Δ.Ο.Υ. σε όλα τα αντίτυπα και παραμένουν 
στη Δ.Ο.Υ. τόσο το πρωτότυπο όσο και τα αντίγραφα. 

7. Όταν πρόκειται να πληρωθούν από ένα φορέα πολλά 
πρόσωπα με ομοειδείς απαιτήσεις, όπως πληρωμή επι¬ 
δοτήσεων ή αποζημιώσεων σε αγρότες, αντί της έκδοσης 
αποδεικτικού ενημερότητας για κάθε δικαιούχο χωριστά, 
για τη συγκεκριμένη πληρωμή, επιτρέπεται η αποστολή 
στην αρμόδια Δ.Ο.Υ. φορολογίας εισοδήματος των δικαι¬ 
ούχων, κατάσταση, σε δυο αντίγραφα, στην οποία μετα¬ 
ξύ των άλλων στοιχείων των δικαιούχων αναγράφεται υ¬ 
ποχρεωτικά και ο Αριθμός Φορολογικού Μητρώου αυτών. 

Ο Προϊστάμενος της Δ.Ο.Υ. διενεργεί έλεγχο για τη δια¬ 
πίστωση της ενημερότητας ή μη των δικαιούχων, με επι- 
σημειωματική του δε πράξη επί της κατάστασης αυτής ε¬ 
νημερώνει τον αρμόδιο φορέα πληρωμής, με την επι¬ 
στροφή του ενός αντιγράφου της κατάστασης, για τους 
δικαιούχους που είναι ενήμεροι. 

Η διάρκεια ισχύος της ενημερότητας που διαπιστώνε¬ 
ται ως ανωτέρω είναι (6) έξι μήνες, από την ημερομηνία υ¬ 
πογραφής της επισημειωματικής πράξης. 

Άρθρο 10 
Έναρξη ισχύος 

Η απόφαση αυτή που ισχύει από 1.3.1999 να δημοσιευ- 
θεί στην Εφημερίδα της Κυβερνήσεως. 

1. Με την έναρξη της ισχύος της καταργείται η απόφα¬ 
ση αριθ. 2048300/6844-11/0016/19.7.90, όπως αυτή τρο¬ 
ποποιήθηκε και συμπληρώθηκε μεταγενέστερα. 

2. Τα αποδεικτικά φορολογικής ενημερότητας, που εκ- 
δόθηκαν ή θα εκδοθούν μέχρι την έναρξη ισχύος της πα¬ 
ρούσας, ισχύουν μέχρι την ημερομηνία που αναγράφεται 
σ’ αυτά. 

Αθήνα, 4 Φεβρουάριου 1999 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 

-Φ- 

Αριθ. 9381 (3) 

Δικαιώματα της Ανώνυμης Εταιρείας ΚΕΝΤΡΙΚΟ ΑΠΟΘΕ- 

ΤΗΡΙΟ ΑΞΙΩΝ στην περίπτωση αντικατάστασης φυσι¬ 
κών σωμάτων μετοχών με αποθετήρια έγγραφα. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 151/2.2.99, θέμα Ιο) 

Αφού έλαβε υπόψη: 

1. Την παρ. 15 του άρθρου 33 του Ν. 1806/88 (ΦΕΚ 
207Α ) όπως ισχύει. 

2. Την παρ. 12 του άρθρου 33 του Ν. 1806/88 (ΦΕΚ 
207Α') όπως ισχύει. 

3. Το άρθρο 78 του Ν. 1969/91 «Εταιρείες Επενδύσεων 
Χαρτοφυλακίου, Αμοιβαία Κεφάλαια, Διατάξεις Εκσυγ¬ 
χρονισμού και Εξυγίανσης της Κεφαλαιαγοράς και άλλες 
Διατάξεις» (ΦΕΚ 167Α'). 

4. Την υπ’ αριθμ. 8956 απόφαση της 143ης/20.10.98/θέ¬ 
μα 3 συνεδρίασης του Δ.Σ. της Επιτροπής Κεφαλαιαγο¬ 
ράς. 

5. Το υπ’ αριθμ. 3396/27.1.99 έγγραφο της Α.Ε. «Κε¬ 
ντρικό Αποθετήριο Αξιών» ως και το απόσπασμα πρακτι¬ 
κών της από 25.1.1999 συνεδριάσεως του Δ.Σ. του Κ.Α.Α. 

6. Το υπ’ αριθμ. 3550/29.1.1999 έγγραφο του Χρηματι¬ 
στηρίου Αξιών Αθηνών ως και το απόσπασμα πρακτικών 
της από 28.1.1999 συνεδριάσεως του Δ.Σ. του X.Α.Α. 

7. Το άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα» όπως ισχύει, αποφασίζει ομόφωνα: 


Η ισχύς της απόφασης 143/20.10.1998/θέμα3του Δ.Σ. 
της Επιτροπής Κεφαλαιαγοράς «Δικαιώματα της Ανώνυ¬ 
μης Εταιρείας ΚΕΝΤΡΙΚΟ ΑΠΟΘΕΤΗΡΙΟ ΑΞΙΩΝ στην πε¬ 
ρίπτωση αντικατάστασης φυσικών σωμάτων μετοχών με 
αποθετήρια έγγραφα» παρατείνεται μέχρι τις 30.4.1999. 
Η παρούσα απόφαση ισχύει από τη λήψη της. 

Από τις διατάξεις της παρούσας δεν προκαλείται δαπά¬ 
νη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 

-Φ- 

ΔΙΟΡΘΩΣΕΙΣ ΣΦΑΛΜΑΤΩΝ (4 ) 

Στην Φ.60984/24994/98/4.1.99 υπουργική απόφαση 
που δημοσιεύτηκε στο ΦΕΚ 30/25.1.1999 (τεύχος Β'), 
διορθώνεται από το εσφαλμένο: α) «ΑΝΤΟΝΟΒ» (επώνυ¬ 
μο) στο ορθό: «ΑΝΤΩΝΟΒ» και 
β) από το εσφαλμένο: «ΣΕΡΓΕΙΤ» (κ. όνομα) στο ορθό: 
«ΣΕΡΓΚΕΪ». 

(Από το ΥΠΕΣΔΔΑ) 

-♦- (5) 

Στη Φ.55641 /22529/98/4.1.1999 υπουργική απόφαση 
που δημοσιεύτηκε στο ΦΕΚ 30/25.1.1999 (τεύχος Β'), 
διορθώνεται από το εσφαλμένο: «της αλλογενούς αλλο¬ 
δαπής» στο ορθό: «του αλλογενούς αλλοδαπού». 

(Από το ΥΠΕΣΔΔΑ) 


Στη Φ.61231/23933/24.11.98 απόφαση του Υφυπουρ¬ 
γού Εσωτερικών, Δ.Δ. και Αποκέντρωσης, που δημοσιεύ¬ 
τηκε στο ΦΕΚ 1262/21.12.98 τ. Β', διορθώνεται από το 
λανθασμένο: «ΦΡΑΝΤΖΗ Χαρίκλεια του Χριστοφόρου 
συζ. Φραντζή Ηλία» στο ορθό: «ΦΡΑΝΤΖΗ Χαρίκλεια συζ. 
Ηλία». 

(Από το ΥΠΕΣΔΔΑ) 

ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΙρ: νννννν.βί.ςιΐ' 
ΙΝΤΕΡΝΕΤ: Η 0 Ι. 9 Γ 

θ-ΓΠΒίΙ: ην35 @ ΙιοΙ.ςΓ 



ΥΠΗΡΕΣΙΕΣ Ε 

ΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 


ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 



5230 841 

Βασ. Όλγας 227 - Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713 

ΠΕΙΡΑΙΑΣ 



5249 547 

Νικήτα 6-8 Τ.Κ. 18531 

4135 228 

Πώληση Φ.Ε.Κ. 

5239 762 

ΠΑΤΡΑ 


Φωτοαντίγραφα παλαιών Φ.Ε.Κ. 

5248 141 

Κορίνθου 327 - Τ.Κ. 262 23 

(061) 6381 100 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 

5248 785 

Διοικητήριο Τ.Κ. 450 44 

(0651) 87215 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 


αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 

(0531) 22 858 



ΛΑΡΙΣΑ 




Διοικητήριο Τ.Κ. 411 10 

(041) 597449 



ΚΕΡΚΥΡΑ 




Σαμαρά 13 Τ.Κ. 491 00 

(0661)89 127/89 120 



ΗΡΑΚΛΕΙΟ 




Πλ. Ελευθερίας 1, Τ.Κ. 711 10 

(081) 396 223 



ΛΕΣΒΟΣ 




Πλ. Κωνσταντινουπόλεως Τ.Κ. 811 00 Μυτιλήνη 




(0251)46 888/47 533 

ΤΙΜΗ ΦΥΛΛΩΝ ’ Μέ ΧΡ ι 8 σελίδες 200 δρχ. 


ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ ... 




| - Απο β σελίδες και ανω προσαυξηση 100 δρχ. ανά βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 



Κ.Α.Ε. Προϋπολογισμού 

Κ.Α.Ε. εσόδου υπέρ 



2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 


60.000 δρχ. 

3.000 δρχ. 

Β (Υπουργικές αποφάσεις κ.λπ.) 


70.000 - . 

3.500 - . 

Γ (Διορισμοί, απολύσεις κ.λπ. Δημ. Υπαλλήλων) 


15.000 - . 

750 » . 

Δ (Απαλλοτριώσεις, πολεοδομία κ.λπ.) 


70.000 » . 

3.500 - . 

Αναπτυξιακών Πράξεων (Τ.Α.Π.Σ.) 


30.000 - . 

1.500 - . 

Ν.Π.Δ Δ. (Διορισμοί κ.λπ. προσωπικού Ν.Π.Δ.Δ.) 


15.000 - . 

750 - . 

Παράρτημα (Προκηρύξεις θέσεων ΔΕΠ κ.τλ.) 


5.000 - . 

250 » . 

Δελτίο Βιομηχανικής Ιδιοκτησίας (Δ.Ε.Β.Ι.) 


10.000 » . 

500 - . 

Ανωτάτου Ειδικού Δικαστηρίου (Α.Ε.Δ.) 


3.000 - . 

150 - . 

Προκηρύξεων Α.Σ.Ε.Π. 


10.000 » . 

500 » . 

Ανωνύμων Εταιρειών & Ε.Π.Ε. 


250.000 » . 

12.500 - . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε 

Γ ' : ---— —— 

250.000 - . 

12.500 » . 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

_Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.00 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 






















